text: Larsen elskede Flensborg. Og byens øl
  30 september 2018 kl. 16.45
  Kim Larsens kom anonymt til Flensborg en gang om året.  
  Kim Larsen elskede Flensborg. Og Flensburger Pilsener. Cirka en gang om året var han på privat besøg i byen, og når han besøgte de lokale værtshuse, ønskede han udtrykkeligt at være anonym. Det skriver Flensborg Avis.
  Han erklærede offentligt, at Flensburger Pilsener var hans yndlingsøl, og det stod i hans kontrakt, når han gav koncert i byen, at der skulle stå en kasse klar til ham bag scenen.
  Da han i 2012 medvirkede i et tv-programmet Hos Clement på DR, havde han ikke kun en cigaret i munden, men også en Flensburger Pils i hånden.
  Larsens sidste koncert i Flensborg var i 2011, hvor der var fuldt hus i Deutches Haus.
  Avisen oplyser, at Kim Larsen havde familie i grænselandet. I Rendsborg i Sydslesvig, og i Skrydstrup og på Haderslev-kanten.
  Kim Larsen blev 72 år.
  
  